hotchpotch/miracl-hf-unified huggingface dataset:
চাড়োল ইউনিয়ন
চাড়োল ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
চাড়োল ইউনিয়নের আয়তনঃ ১২.৫২ বর্গ মাইল ।
চাড়োল ইউনিয়ন ১৯৬২ সালে প্রতিষ্ঠিত হয়।
জন্ম নিবন্ধন মতে, ৩ আগস্ট ২০১০ পর্যন্ত মোট জনসংখ্যা ২৬১২০ জন এবং মোট পরিবার ৪৬৫৫ টি।। বাংলাদেশর ১৯৯১ সনের আদমশুমারি অনুসারে চাড়োল ইউনিয়নের জনসংখ্যা ১৮,৮৫৩ জন।
ধনতলা ইউনিয়ন
ধনতলা ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
ধনতলা ইউনিয়নের আয়তনঃ ৩৫.৬৬ বর্গকি.মি ।
ধনতলা ইউনিয়ন ১৯৭১ সালে প্রতিষ্ঠিত হয়।
জন্ম নিবন্ধন মতে, ২২১১০ জন, পুরুষ ১১১২২ জন এবং মহিলা- ১০৯৮৮ জন। মোট পরিবার ৫০০০ টি।। বাংলাদেশর ১৯৯১ সনের আদমশুমারি অনুসারে চাড়োল ইউনিয়নের জনসংখ্যা ১৭,৯৫৯ জন।
বড়পলাশবাড়ী ইউনিয়ন
বড়পলাশবাড়ী ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
বড়পলাশবাড়ী ইউনিয়নের আয়তন ৯৭৫২ একর।
বড়পলাশ বাড়ি ইউনিয়নের পরিষদ বালিয়াডাঙ্গী উপজেলা থেকে চার কিলোমিটার দুরে অবস্থিত।
বড়পলাশবাড়ী ইউনিয়ন ১৯৬৫ সালে প্রতিষ্টিত হয় । প্রথমে নাম ছিল ফতেপুর ইউনিয়ন । পরবর্তীকালে ১৯৭৫ সালে বড় পলাশ বাড়ি ইউনিয়ন নাম করা হয় ।
মোট জনসংখ্যা প্রায় ৪০.০০০। বাংলাদেশর ১৯৯১ সনের আদমশুমারি অনুসারে বড়পলাশবাড়ী ইউনিয়নের জনসংখ্যা ১৮,২৯৯ জন।
বড়পলাশবাড়ী ইউনিয়নের শিক্ষার হার মোতামুটিভাবে অনেক বেশি। এখানে প্রায় ৩০.০০০ হাজার লোক শিক্ষিত। বড়পলাশ বাড়ি ইউনিয়নের পরিষদ সংলঙ্গ একটি উচ্চ বিদ্যালয় আছে যেখানে প্রতিবছর পাশের হার ৯৯%।
দুওসুও ইউনিয়ন
দুওসুও ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
দুওসুও ইউনিয়নের আয়তন ৭৯৮৯ একর।
দুওসুও ইউনিয়নের পরিষদ বালিয়াডাঙ্গী উপজেলা থেকে এক কিলোমিটার দুেব অবস্থিত কালেমঘ বাজার থেকে ২০০ মিটার দুরে অবস্থিত।
দুও ও সুও নামে দুটি পুকুর আছে এবং সেখান থেকেই এই ইউনিয়নের নাম করা হয় ।
মোট জনসংখ্যা প্রায় ২৭১২২ জন,পুরুষ ১৩৭৫২ জন এবং মহিলা-১৩৩৭০ জন। বাংলাদেশর ১৯৯১ সনের আদমশুমারি অনুসারে দুওসুও ইউনিয়নের জনসংখ্যা ২০,২১১ জন।
ভানোর ইউনিয়ন
ভানোর ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
ভানোর ইউনিয়নের আয়তন ৮৭৭৬ একর।
ভানোর ইউনিয়নের পরিষদ বালিয়াডাঙ্গী ও নেকমরদের প্রধান রাস্তা থেকে আধা কিমি দূরে হলদিবাড়ী হাট নামক স্থানের স্থানের দক্ষিণ পার্শ্বে প্রায় ৫০ গজ দুরে অবস্থিত।
বাংলাদেশর ১৯৯১ সনের আদমশুমারি অনুসারে ভানোর ইউনিয়নের জনসংখ্যা ১৮,১৫১ জন।
আফগানিস্তান ফুটবল ফেডারেশন
আফগানিস্তান ফুটবল ফেডারেশন হল আফগানিস্তানের ফুটবল নিয়ন্ত্রণকারী সংস্থা। এটি আফগানিস্তানের আফগানিস্তান জাতীয় ফুটবল দল ও আফগানিস্তান জাতীয় মহিলা ফুটবর দলকে নিয়ন্ত্রণ করে। ১৯৩৩ সালে প্রতিষ্ঠিত এ সংস্থাটি ১৯৪৮ সালে ফিফার সদস্যপদ লাভ করে এবং ১৯৫৪ সালে এশিয়ান ফুটবল কনফেডারেশন এর সদস্যপদ পায়। সংস্থাটি ২০০১ সালে তালেবান পতনের পর থেকে অনেক বেশি সক্রিয় হয়ে ওঠে।
আফগানিস্তান জাতীয় ফুটবল দল ২০১৩ সালে ২০১৩ সাফ চ্যাম্পিয়নশিপ বিজয়ী হয়। এটিই ছিল আফগানিস্তানের প্রথম কোন আন্তর্জাতিক ট্রফি জয়।
সর্ব ভারতীয় ফুটবল ফেডারেশন
সর্ব ভারতীয় ফুটবল ফেডারেশন ভারতে ফুটবল নিয়ন্ত্রকারী সংস্থা। এটি ভারত জাতীয় ফুটবল দল, ভারত জাতীয় মহিলা ফুটবল দল, স্টেট ফুটবল সংস্থা সমূহ ও আই-লিগ সহ ক্লাব প্রতিযোগিতা সমূহ নিয়ন্ত্রণ করে থাকে।
সর্ব ভারতীয় ফুটবল ফেডারেশন ১৯৩৭ সালে প্রতিষ্ঠিত হয়। ১৯৪৭ সালে ভারত স্বাধীনতার পর ১৯৪৮ সালে ফিফার সদস্য পদ লাভ করে। বর্তমানে এর প্রধান কার্যালয় ভারতে নতুন দিল্লীতে। এআইএফএফ ১৯৫৪ সালে প্রতিষ্ঠিত এশিয়ান ফুটবল কনফেডারেশন এর প্রতিষ্ঠাতা সদস্য।
১৯৯৬ সালে সর্ব ভারতীয় ফুটবল ফেডারেশন জাতীয় ফুটবল লিগ নামে প্রথম কোন জাতীয় ফুটবল প্রতিযোগিতার আয়োজন করে। ২০০৭ সালে জাতীয় ফুটবল লীগকে পেশাদার ফুটবল লীগ হিসাবে প্রতিষ্ঠিত করে এবং পরিবর্তন করে আই-লিগ নামকরণ করে।
ভারতের রাজ্য সমূহে বর্তমানে ৩৩টি রাজ্য সংগঠন রয়েছে।
২০১৪ সালে ফেব্রুয়ারিতে এফআইসিসিআই কর্তৃক "শ্রেষ্ঠ জাতীয় ক্রীড়া সংগঠন" পুরুস্কার অর্জন করে।
উইন্ডোজ ৮.১
উইন্ডোজ ৮.১ () হল মাইক্রোসফট উইন্ডোজ অপারেটিং সিস্টেমের উইন্ডোজ ৮ এর পরবর্তী সংস্করণ, যা উইন্ডোজ ৭ ও ৮ কে অনুসরণ করে। এটি ২০১৩ সালে রিলিজ হয়। এটির বৈশিষ্ট হচ্ছে উইন্ডোজ ৮ এর সাথে উইন্ডোজ ৭ এর স্টার মেনু সংযোজন।
মারভিন ডিলন
মারভিন ডিলন (; জন্ম: ৫ জুন, ১৯৭৪) ত্রিনিদাদ ও টোবাগো’র টোকো এলাকার মিশন ভিলেজে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ১৯৯৭ থেকে ২০০৪ সময়কালে ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। কোর্টনি ওয়ালশ ও কার্টলি অ্যামব্রোসের অবসর গ্রহণের পর তিনি দলের বোলিং আক্রমণে নেতৃত্ব দেন। এ প্রসঙ্গে সাইমন ব্রিগস মন্তব্য করেন যে, কোর্টনি ওয়ালশের প্রকৃতিপ্রদত্ত উত্তরাধিকারী তিনি।
২১ নভেম্বর, ২০০১ তারিখে ক্যান্ডি’র আসগিরিয়া স্টেডিয়ামে অনুষ্ঠিত টেস্টে স্বাগতিক শ্রীলঙ্কার বিপক্ষে স্মরণীয় ওভারের সাথে তাঁর নাম জড়িয়ে রয়েছে। খেলা চলাকালীন পেটের প্রচণ্ড ব্যথায় আক্রান্ত হওয়ায় নিজস্ব তৃতীয় ওভারে দুই বল পর কলিন স্টুয়ার্ট ঐ ওভারটি সম্পন্নের জন্য বোলিং করেন। কিন্তু স্টুয়ার্টের প্রথম তিন বলের দুটি বেশ উঁচুতে ফুল-টসের বোলিং করায় আম্পায়ার জন হ্যাম্পশায়ার বোলিং থেকে তাকে প্রত্যাহার করেন ও ক্রিস গেইল তার অফ ব্রেক বোলিং করে ওভারটি শেষ করতে সক্ষম হন। টেস্ট ক্রিকেটের ইতিহাসে এটিই একমাত্র ঘটনা, যেখানে একটি ওভারের সাথে তিনজন বোলার সম্পৃক্ত ছিলেন। নভেম্বর, ২০০৭ সালে ইন্ডিয়ান ক্রিকেট লীগে বিদেশী খেলোয়াড় হিসেবে অংশগ্রহণ করেন তিনি।
আমজানখোর ইউনিয়ন
আমজানখোরর ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
আমজানখোর ইউনিয়নের আয়তন ৯২১৯ একর।
আমজানখোর ইউনিয়নের পরিষদ বালিয়াডাঙ্গী থেকে ১৪ কিমি দূরে অবস্থিত।
আমজানখোর ইউনিয়নের মোট লোকসংখ্যাঃ ২৩,১৫২ জন। পুরুষঃ ১১৮৪৫ জন মহিলাঃ ১১৩০৭ জন। বাংলাদেশর ১৯৯১ সনের আদমশুমারি অনুসারে আমজানখোর ইউনিয়নের জনসংখ্যা ১৭,৪১৪ জন।
শত বছরের হরিণমারীর সূর্যপূরী ঐতিহাসিক আম গাছ।
অ্যালিস্টেয়ার ক্যাম্পবেল
অ্যালিস্টেয়ার ডগলাস রস ক্যাম্পবেল (; জন্ম: ২৩ সেপ্টেম্বর, ১৯৭২) সলিসবারিতে (বর্তমানে - হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। দলে তিনি মূলতঃ বামহাতি ব্যাটসম্যান ছিলেন। পাশাপাশি, ডানহাতে অফ ব্রেক বোলিংয়ে পারদর্শীতা দেখিয়েছেন অ্যালিস্টেয়ার ক্যাম্পবেল। জিম্বাবুয়ে ক্রিকেট দলের অন্যতম সদস্য হিসেবে দলের অধিনায়কেরও দায়িত্ব পালন করেছেন। জিম্বাবুয়ের ক্রিকেটের ইতিহাসে প্রথম-শ্রেণীর ক্রিকেটে সর্বকনিষ্ঠ ক্রিকেটার হিসেবে সেঞ্চুরি করে সবিশেষ কৃতিত্বের পরিচয় দেন।
টেস্টে মাঝারিসারিতে ব্যাটিংয়ে নামতেন ক্যাম্পবেল। সমগ্র খেলোয়াড়ী জীবনে ৬০ টেস্টে অংশগ্রহণ করেন। তন্মধ্যে দলকে নেতৃত্ব দিয়েছেন ২১ টেস্টে। ১৯৯৩-৯৪ মৌসুমে পাকিস্তান সফরে যান। ওয়াসিম আকরাম ও ওয়াকার ইউনুসের ন্যায় বোলারদের বোলিং আক্রমণ রুখে দিয়ে তিনটি অর্ধ-শতকের দেখা পেয়েছিলেন।
অক্টোবর, ১৯৯৪ সালে অভিষেক টেস্ট শতক থেকে অল্পের জন্য বঞ্চিত হন। শ্রীলঙ্কান পেসার রবীন্দ্র পুষ্পকুমারা’র বলে ৯৯ রানে আউট হন। তিন অঙ্কের কোটায় পৌঁছতে তাকে আরও পাঁচ বছর অপেক্ষা করতে হয়েছে। ২০০০-০১ মৌসুমে নাগপুরে অনুষ্ঠিত টেস্টে ভারতের বিপক্ষে তিনি এ কৃতিত্ব অর্জন করেন। পরের মৌসুমেই ওয়েস্ট ইন্ডিজের বিপক্ষে শতরান করেন।
টেস্টের তুলনায় একদিনের আন্তর্জাতিকেই অধিক সফলতা অর্জন করেছেন তিনি। ৩০-এর অধিক গড়ে পাঁচ সহস্রাধিক রান তুলেছেন। তন্মধ্যে, ২০০০ সালটি ছিল তার স্বর্ণালী সময়। ঐ মৌসুমে ৩৮.৪০ গড়ে ৯৬০ রান তোলেন। ৭টি সেঞ্চুরির মধ্যে ২টিই ছিল অস্ট্রেলিয়ার বিপক্ষে। তিনি জিম্বাবুয়ের ব্যাটসম্যান হিসেবে ৩ নম্বরে ব্যাটিংয়ে নেমে ১১৮০ রান করে সর্বোচ্চ স্থানে রয়েছেন।
১৯৯২ সালে মাত্র ১৯ বছর বয়সে অস্ট্রেলিয়ায় অনুষ্ঠিত ক্রিকেট বিশ্বকাপে জিম্বাবুয়ে দলে খেলার জন্য মনোনীত হন। কিন্তু তাকে বেশ কঠিন সময় অতিক্রম করতে হয়েছিল। তারপরও জাতীয় দলে নিজেকে স্থায়ীভাবে অবস্থান করাতে সক্ষমতা দেখান ক্যাম্পবেল। একদিনের আন্তর্জাতিকে সচরাচর ব্যাটিং উদ্বোধন করতেন।
আইসিসি ট্রফি প্রতিযোগিতায় প্রথম সেঞ্চুরি করার গৌরব অর্জন করেন তিনি। ঢাকায় অনুষ্ঠিত উদ্বোধনী আসরে নিউজিল্যান্ডের বিপক্ষে ১০০ রান করেন। তার এ সেঞ্চুরির বিপরীতে ম্যান অব দ্য ম্যাচ পুরস্কার লাভকারী স্টিফেন ফ্লেমিং ৯৬ রান তুললে নিউজিল্যান্ড ৫ উইকেটে জয় পায়।
১৮৮ ওডিআইয়ে জিম্বাবুয়ে দলের প্রতিনিধিত্ব করেন। পাশাপাশি ৮৬ খেলায় ওডিআই দলের অধিনায়ক ছিলেন। ১৯৯৬ সালে দলের অধিনায়কত্ব লাভ করেন। ১৯৯৮-৯৯ মৌসুমে পাকিস্তানে স্বাগতিক দলের বিপক্ষে সিরিজ বিজয়ে নেতৃত্ব দেন। এছাড়াও, ১৯৯৯ সালের ক্রিকেট বিশ্বকাপে দলকে সুপার সিক্স পর্বে উত্তরণ ঘটান। কিন্তু, তিন বছর দায়িত্বে থাকার পর ব্যক্তিগত কারণ দেখিয়ে অধিনায়কের দায়িত্ব থেকে পদত্যাগ করেন তিনি।
২০০৩ সালের ক্রিকেট বিশ্বকাপে তাকে অন্তর্ভুক্ত না করায় আন্তর্জাতিক ক্রিকেট থেকে অবসরের জল্পনা-কল্পনা চলতে থাকে। কিন্তু আহত মার্ক ভার্মিউলেনের স্থলাভিষিক্ত হন ও জিম্বাবুয়ের বিশ্বকাপের শেষ খেলাটিই ক্যাম্পবেলের শেষ খেলা ছিল। এরপর তাকে আর দেশের পক্ষে খেলতে দেখা যায়নি।
২০০৩ সালে খেলোয়াড়ী জীবন থেকে অবসর নেন তিনি। জুলাই, ২০০৯ সালে অ্যালিস্টেয়ার জিম্বাবুয়ে ক্রিকেটের ক্রিকেট বিষয়ক কমিটির চেয়ারম্যান হিসেবে পুণরায় আবির্ভূত হন। এরফলে দেশের ক্রীড়াঙ্গনে ব্যাপক পরিবর্তন লক্ষ্য করা যায়। এছাড়াও জিম্বাবুয়ে জাতীয় ক্রিকেট দলের প্রধান দল নির্বাচক তিনি।
আলু পরোটা
আলু পরটা (, , ) হল একটি ভারতীয় ও পাকিস্তানি খাবার যেটি সারা ভারত ও পাকিস্তানের মধ্য-পশ্চিম ও উত্তর অঞ্চলের সবচেয়ে জনপ্রিয় জলখাবারের খাদ্য পদের মধ্যে অন্যতম একটি।
আলু সিদ্ধ করে ভালো করে চটকে নেয়া ২ কাপ,ময়দা পরিমাণ মত,ভাজা জিরাগুড়ো ১ চামচ,ধনে পাতা কুচি ১ মুঠো,৩ টি কাচা মরিচ কুচি,লবণ,চিনি,তেল,ঘি,খাবার সোডা ১ চিমটি (ইচ্ছামত)।
প্রথমে পরিমাণ মত ময়দা নিয়ে এতে সামান্য চিনি-লবণ-খাবার সোডা ও ৪ টেবিল চামচ তেল দিয়ে মিশিয়ে ময়ান দিয়ে রাখুন। আবার অন্য একটি পাত্রে সিদ্ধ করা আলু,সামান্য লবণ,ধনে পাতা কুচি,কাচা মরিচ কুচি,ভাজা জিরাগুড়ো দিয়ে ভালো করে মেখে নিন। এবার এতে অল্প অল্প করে ময়ান দেয়া ময়দা মিশিয়ে মাখতে থাকুন যতক্ষণ না বেশ শক্ত খামির হয়। এবার খামিরটি থেকে পরোটার লেচি কেটে নিন। একটু মোটা করে পরোটা বেলে নিন। একটি বাটিতে অর্ধেক অর্ধেক করে ঘি ও তেল মিশিয়ে রাখুন। এবার মাঝারি আচে ননস্টিক তাওয়া চুলে গরমে বসিয়ে দিন,গরম হয়ে গেলে পরোটা দিয়ে প্রথমে এপিঠ-ওপিঠ করে একটু সেকে নিন। পরিমাণ মত তেল ও ঘি এর মিশ্রন দিয়ে দু পিঠ লালচে করে ভেজে তুলুন। আর হ্যা চুলার আচ যেন কখনই খুব বেশি না হয় কারণ ঘি উচ্চ তাপে রান্না হলে আর সুগন্ধ একেবারেই নষ্ট হয়ে যায়,এবং এটি অতি দ্বাহ্য তাই পাত্রে আগুন লেগে যেতে পারে। তাই একটু সাবধানতা অবলম্বন করে গরম গরম আলু পরোটার স্বাদ নিন।
ফিলোক্সেনোস আনিকেতোস
ফিলোক্সেনোস আনিকেতোস () একজন ইন্দো-গ্রিক রাজা ছিলেন, যিনি আনুমানিক ১০০ খ্রিস্টপূর্বাব্দ হতে ৯৫ খ্রিস্টপূর্বাব্দ পর্য্যন্ত পারোপামিসাদাই, আরাখোশিয়া ও পাঞ্জাব অঞ্চল শাসন করেন, যদিও সিনিয়রের মতে তিনি ১২৫ খ্রিস্টপূর্বাব্দ থেকে ১১০ খ্রিস্টপূর্বাব্দ পর্য্যন্ত রাজত্ব করেন।
ফিলোক্সেনোস আনিকেতোস প্রচুর দ্বিভাষী ভারতীয় মুদ্রা প্রচলন করেন, যার এক পিঠে গ্রিক লিপিতে "বাসিলেওস আনিকেতোউ ফিলোক্সেনোউ" এবং অপর পিঠে খরোষ্ঠী লিপিতে "মহারাজস অপদিহতস ফিলসিনস" কথাটি উৎকীর্ণ রয়েছে। তাঁর মুদ্রায় অশ্বারূঢ় অবস্থায়ত তাঁর প্রতিকৃতি পাওয়া যায়। তাঁর ব্রোঞ্জ মুদ্রায় হেলিওস ও নিকের চিত্র মুদ্রিত রয়েছে।
পাও ভাজি
পাও ভাজি () হল ভারতের মহারাষ্ট্র রাজ্যের একটি জনপ্রিয় ফাস্ট্-ফুড পদ যার মূল উপাদান হচ্ছে সবজিতে গঠিত একটি নিরামিষ তরকারি (ভাজি) যেটি একটি নরম পাঁউরুটি রোলের (পাও) সঙ্গে পরিবেশিত করা হ​য়।
হিক্কিম
হিক্কিম উত্তর ভারতের হিমাচল প্রদেশের লাহুল ও স্পিতি জেলার একটি গ্রাম। হিক্কিম, কাজার নিকটে অবস্থিত। ৪৩৩০মিটার থেকে ৪৪০০মিটার উচ্চতায় সারা বছর মানুষজন বসবাস করেন, ভারতের এমন জনবসতির অন্যতম গ্রাম হিক্কিম। এখান থেকে ২কিমি দক্ষিণপশ্চিমে কমিক গ্রামে ৪৫২০মিটার অব্ধি জনবসতি আছে,সোমোরিরিতে করজক গ্রামে ৪৫৭০মিটার উচ্চতায়,সারা বছর মানুষজন বসবাস করেন। বেশীরভাগ মানুষ বৌদ্ধ। গিরিবর্ত্মগুলিতে অত্যধিক তুষারপাতের কারণ হিক্কিম বছরের অর্ধেক সময়, অন্যান্য অঞ্চল থেকে বিচ্ছিন্ন থাকে। স্থানীয় মানুষ ঘর বানানর জন্য পাথর প্রচুর ব্যবহার করেন।তাংগিউদ গুম্ফা বৌদ্ধবিহার এখান থেকে কাছে।
বিশ্বের সর্বোচ্চ ভোটদান কেন্দ্র হিক্কিম । এটি লিমকা বুক অফ রেকর্ডসে ও নথীবদ্ধ আছে। 
হিক্কিমের ডাকঘর বিশ্বের সর্বোচ্চ উচ্চতায় অবস্থিত ডাকঘর। পিন কোড ১৭২১১৪
। হিক্কিম ২০০৯ সালের ওয়ান্ডারলাস্ট পত্রিকায় বর্ষসেরা ভ্রমন ছবি হিসাবে স্থান পেয়েছিল।
দিওমেদেস সোতের
দিওমেদেস সোতের () একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়র মনে করেছেন যে, তিনি ১১৫ খ্রিস্টপূর্বাব্দ থেকে ১০৫ খ্রিস্টপূর্বাব্দ পর্য্যন্ত রাজত্ব করেন।
দিওমেদেস সোতের বেশ কিছু গ্রিক মুদ্রা ও দ্বিভাষী ভারতীয় মুদ্রা প্রচলন করেন, যেগুলি ইন্দো-গ্রিক রাজ্যের পশ্চিমাঞ্চল থেকে আবিষ্কৃত হয়। তাঁর মুদ্রায় অশ্বারূঢ় বা দন্ডায়মান অবস্থায় দিওস্কোউরোইয়ের চিত্র মুদ্রিত রয়েছে।
থেওফিলোস দিকাইওস
থেওফিলোস দিকাইওস () একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দে খুব অল্প সময়ের জন্য পারোপামিসাদাই অঞ্চল শাসন করেন, যদিও সিনিয়রের মতে তিনি ১৩০ খ্রিস্টপূর্বাব্দে রাজত্ব করেন।
থেওফিলোস দিকাইওস যে সমস্ত দ্বিভাষী ভারতীয় মুদ্রা প্রচলন করেন, তাতে হেরাক্লিসের চিত্র মুদ্রিত রয়েছে। মুদ্রাটিতে খরোষ্ঠী লিপিতে "ধার্মিকস" এবং গ্রিক লিপিতে "দিকাইওস" উপাধির কথা উৎকীর্ণ রয়েছে।
থেওফিলোসের নামাঙ্কিত অন্য এক ধরণের মুদ্রা ব্যাক্ট্রিয়া অঞ্চল থেকে আবিষ্কৃত হয়েছে। এই মুদ্রায় এথেনা ও নিকের চিত্র মুদ্রিত রয়েছে। এই মুদ্রায় থেওফিলোসের উপাধি রয়েছে "আউতোক্রাতোর"। অসমুন্ড বোপেয়ারাচ্চির মতে ইন্দো-গ্রিক শাসক থেওফিলোস দিকাইওস ও ব্যাক্ট্রিয়ার থেওফিলোস আউতোক্রাতোর একই ব্যক্তি যদিও জ্যাকবসন মনে করেন যে দুইজন ভিন্ন ব্যক্তি।
নিকিয়াস সোতের
নিকিয়াস সোতের () একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দ থেকে ৮৫ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ১৩৫-১২৫ খ্রিস্টপূর্বাব্দে রাজত্ব করেন।
নিকিয়াস সোতের বেশ কিছু দ্বিভাষী ভারতীয় রৌপ্য মুদ্রা প্রচলন করেন, যেখানে তাঁর হেলমেট পরিহিত প্রতিকৃতি দেখা যায়। এই সকল মুদ্রায় রাজার দন্ডায়মান বা অশ্বারূঢ় প্রতিকৃতি বা এথেনার চিত্র দেখা যায়। তাঁর ব্রোঞ্জ মুদ্রায় এবং তাঁর নিজের মুখাবয়ব বা অশ্বারূঢ় প্রতিকৃতি ছাড়াও জিউসের চিত্র দেখা যায়।
দ্য ভ্যাম্পায়ার ডায়রিস
দ্য ভ্যাম্পায়ার ডায়রিস একটি আমেরিকান ফ্যান্টাসি হরর টেলিভিশন সিরিজ। এটি এল.জে. স্মিথ রচিত একই নামের বইয়ের সিরিজের উপর ভিত্তি করে নির্মিত। দ্য সিডব্লিউতে ২০০৯ সালের ১০ই সেপ্টেম্বর সিরিজটির প্রিমিয়ার হয়।
সিরিজটি একটি ছোট শহর মিস্টিক ফলসকে ঘিরে যেখানে বিভিন্ন অতিপ্রাকৃতিক সত্ত্বার অস্তিত্ব রয়েছে। সিরিজটির কাহিনী আবর্তিত হয় এলিনা গিলবার্টকে(নিনা ডবরেভ) ঘিরে যে স্টেফান স্যালভেটর(পল ওয়েসলি) নামের ভ্যাম্পায়ারের প্রেমে পড়ে এবং এর ফলে বহু অতিপ্রাকৃতিক ঘটনার সম্মুখীন হয়। সিরিজ এগুনোর সাথে সাথে এলিনা স্টেফানের ভাই ডেমন স্যালভেটর(ইয়ান সামারহেল্ডার) এর প্রতি আকৃষ্ট হয় যার ফলে তৈরী হয় ত্রিভুজ প্রেম। এছাড়াও ভ্যাম্পায়ার, ওয়্যারউলফ, উইচ প্রভৃতি নানা অতিপ্রাকৃতিক সত্ত্বাকে নিয়ে ধারাবাহিকটির কাহিনী আবর্তিত হয়েছে।এর পাইলট পর্বটি দ্য সিডব্লিউ চ্যানেলের ইতিহাসের দ্বিতীয় সবচেয়ে বেশি দেখা পর্ব। প্রথম মৌসুমের দর্শক সংখ্যা ছিল গড়ে ৩৬ লক্ষ এবং পরবর্তী মৌসুমগুলোতে দর্শক সংখ্যা ২০ লক্ষের উপর রয়েছে। এটি শুরুতে মিশ্র রিভিউ পেলেও সমালোচকরা একমত হন যে প্রথম মৌসুম এগুনোর সাথে সাথে সিরিজের উন্নতি হয়েছে। পরবর্তী মৌসুমগুলো আরো বেশি ইতিবাচক রিভিউ লাভ করে। টিভি শোটি বহু পুরষ্কারের মনোনয়ন পায় যার মধ্যে চারটি পিপলস চয়েস অ্যাওয়ার্ডস ও অনেক টিন চয়েস অ্যাওয়ার্ডস জিতে নেয়।
কুড়িগ্রাম-২
কুড়িগ্রাম-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৬নং আসন।
কুড়িগ্রাম-২ আসনটি কুড়িগ্রাম জেলার রাজারহাট উপজেলা, ফুলবাড়ি উপজেলা ও কুড়িগ্রাম সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে তাজুল ইসলাম চৌধুরী বিনা প্রতিদ্বন্দ্বিতায় নির্বাচিত হন।
২০০৮ সালের সাধারণ নির্বাচনে হুসেইন মুহাম্মদ এরশাদ তিনটি আসনে দাড়ান: রংপুর-৩, কুড়িগ্রাম-২ ও ঢাকা-১৭। সবগুলি আসনে জয়ী হবার পর, তিনি ঢাকা-১৭ আসনকে প্রতিনিধিত্ব করার জন্য বেছে নেন; এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বাংলাদেশ আওয়ামী লীগের জাফর আলী নির্বাচিত হন।
কুড়িগ্রাম-৩
কুড়িগ্রাম-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৭নং আসন।
কুড়িগ্রাম-৩ আসনটি কুড়িগ্রাম জেলার চিলমারী উপজেলার চিলমারী সদর ইউনিয়ন, রমনা ইউনিয়ন, থানাহাট ইউনিয়ন ও রানীগঞ্জ ইউনিয়ন এবং উলিপুর উপজেলার দূর্গাপুর ইউনিয়ন, বেগমগঞ্জ ইউনিয়ন, বুড়াবুড়ি ইউনিয়ন, বজরা ইউনিয়ন, দলদলিয়া ইউনিয়ন, ধামশ্রেণী ইউনিয়ন, ধড়নিবাড়ি ইউনিয়ন, গুনাইগাছ ইউনিয়ন, হাতিয়া ইউনিয়ন, পান্ডুল ইউনিয়ন, তবকপুর ইউনিয়ন ও থেতরাই ইউনিয়ন নিয়ে গঠিত।
একেএম মাইদুল ইসলাম ১১ মে ২০১৮ সালে মৃত্যুবরণ করেন। জুলাইয়ের উপ-নির্বাচনে আক্কাছ আলী নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে একেএম মাইদুল ইসলাম বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের সাধারণ নির্বাচনে হুসেইন মুহাম্মদ এরশাদ পাঁচটি আসনে দাড়ান: রংপুর-২, রংপুর-৩, রংপুর-৫, রংপুর-৬, ও কুডিগ্রাম-৩। সবগুলি আসনে জয়ী হবার পর, তিনি রংপুর-৩ আসনকে প্রতিনিধিত্ব করার জন্য বেছে নেন; এর ফলে বাকী চার আসনে উপ-নির্বাচন অনুষ্ঠিত হয়। উপ-নির্বাচনে জাতীয় পার্টির মোজাম্মেল হোসেন নির্বাচিত হন।
কুড়িগ্রাম-৪
কুড়িগ্রাম-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি কুড়িগ্রাম জেলায় অবস্থিত জাতীয় সংসদের ২৮নং আসন।
কুড়িগ্রাম-৪ আসনটি কুড়িগ্রাম জেলার রৌমারি উপজেলা, চর রাজিবপুর উপজেলা, চিলমারী উপজেলার অষ্টমীরচর ইউনিয়ন ও নয়ারহাট ইউনিয়ন এবং উলিপুর উপজেলার আলগা ইউনিয়ন নিয়ে গঠিত।
বড়বাড়ি ইউনিয়ন
বড়বাড়ি ইউনিয়ন বাংলাদেশের রংপুর বিভাগের ঠাকুরগাঁও জেলার বালিয়াডাঙ্গী উপজেলার অন্তর্গত একটি ইউনিয়ন।
বড়বাড়ি ইউনিয়নের আয়তন ৮৪১৯ একর।
বড়বাড়ি ইউনিয়নের উত্তরে পাড়িয়া ইউনিয়ন, পশ্চিমে আমজানখোর ইউনিয়ন, দক্ষিনে বড়পলাশবাড়ী ইউনিয়ন, পূর্বে চাড়োল ইউনিয়নও দুওসুও ইউনিয়ন । এই ইউনিয়নের পশ্চিমাংশ নিম্ন আঞ্চল এবং পূর্বাংশ উচু আঞ্চল।
বড়বাড়ি ইউনিয়ন ১৯৩৭ সনে ব্রিটিশ আমলে ফতেপুর গ্রাম পঞ্চায়েত নামে প্রতিষ্টিত হয়। কালের বিবর্তনে ১৯৭২ সালে ৮নং বড়বাড়ী ইউনিয়ন পরিষদ নামে এটি গঠিত হয়।
বড়বাড়ি ইউনিয়নের মোট জনসংখ্যা ২৪৬৯১ জন, পুরুষ ১২৫২২ জন এবং নারী ১২১৬৯ জন। বাংলাদেশর ১৯৯১ সনের আদমশুমারি অনুসারে বড়বাড়ি ইউনিয়নের জনসংখ্যা ১৮,৫৪৮ জন।
বড়বাড়ি ইউনিয়নে কৃষি উপযোগী জমি থাকায় এখানকার কৃষকগণ কৃষিতে যথেষ্ট আবদান রাখছেন। শিক্ষা স্বাস্থ্য যোগাযোগ খাতে অত্র ইউনিয়টি পর্যাপ্ত উন্নতি সাধন করেছে। ভবিষ্যতে আরো উন্নয়নসহ বিভিন্ন প্রযূক্তিতে এগিয়া যাবে বলে আশার করা যায়।
বড়বাড়ি ইউনিয়নের দর্শনীয় স্থানের মধ্যে আছে আধাঁর দীঘি পুকুর, বালিয়াডাঙ্গী শহীদ মিনার।
গাইবান্ধা-১
গাইবান্ধা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ২৯নং আসন এবং এর বর্তমান সাংসদ হলেন শামীম হায়দার পাটোয়ারী, তিনি ২০১৮ উপনির্বাচনে জাতীয় পার্টি থেকে নির্বাচিত হয়েছেন।
গাইবান্ধা-১ আসনটি গাইবান্ধা জেলার সুন্দরগঞ্জ উপজেলা নিয়ে গঠিত।
গাইবান্ধা-১ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, গাইবান্ধা ও কুড়িগ্রাম) ভাগ করা হয়েছিল।
৫ জানুয়ারি ২০১৪ সালে অনুষ্ঠিত সাধারণ নির্বাচনে গাইবান্ধা-১ আসনের ১০৯টি ভোট কেন্দ্রের মধ্যে ৫৪ কেন্দ্রে সহিংসতার কারণে নির্বাচন কমিশন ভোটগ্রহণ বন্ধ করে দিয়েছিল। পরবর্তীতে ১৬ জানুয়ারি ২০১৪ সালে এ কেন্দ্রসমুহে পুনরায় ভোটগ্রহন করে।
গোলাম মোস্তফা আহমেদ সড়ক দুর্ঘটনায় মারা যাওয়ার পর মার্চ ২০১৮ সালে পুনরায় উপনির্বাচন অনুষ্ঠিত হয় এবং তাতে জাতীয় পার্টির শামীম হায়দার পাটোয়ারী বিজয়ী হন।
গাইবান্ধা-১ আসনের সংসদ সদস্য মঞ্জুরুল ইসলাম লিটন ৩১ ডিসেম্বর ২০১৬ তারিখে নিহত হলে আসনটি শুন্য হয়। ২০১৭ সালের ২২ মার্চ উপনির্বাচনে গোলাম মোস্তফা আহমেদ সংসদ সদস্য নির্বাচিত হন। নির্বাচনে মোস্তফা ৯০ হাজার ১৭১ ভোট এবং জাতীয় পার্টির ব্যারিস্টার শামীম হায়দার পাটোয়ারী ৬০ হাজার ১০০ ভোট পেয়েছে। এছাড়াও জাতীয় পার্টি (মঞ্জু)র প্রার্থী ওয়াহিদুজ্জামান সহ আরও চারজন প্রার্থী ছিল।
আমুনতাস নিকাতোর
আমুনতাস নিকাতোর () একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত আরাখোশিয়া অঞ্চল শাসন করেন, যদিও সিনিয়র মনে করেছেন যে, তিনি ৮০ খ্রিস্টপূর্বাব্দ থেকে ৬৫ খ্রিস্টপূর্বাব্দ পর্য্যন্ত রাজত্ব করেন।
আমুনতাস নিকাতোর বেশ কিছু দ্বিভাষী ভারতীয় মুদ্রা প্রচলন করেন। এর মধ্যে বেশির ভাগ মুদ্রায় জিউস ও অন্য কিছু মুদ্রায় যুদ্ধরত এথেনার চিত্র রয়েছে। তাঁর ব্রোঞ্জ মুদ্রাগুলিতে ফ্রিগিয় টুপি পরিহিত জিউস ও মিথ্রর যুগ্ম মূর্তি এবং বিতর্ক মুদ্রারত এথেনার চিত্র রয়েছে। আমুনতাস নিকাতোর ৮৫ গ্রাম ওজনের বেশ কিছু গ্রিক মুদ্রা নির্মাণ করান, যেগুলিতে জিউস ও তিখের চিত্র উৎকীর্ণ রয়েছে। এই মুদ্রাগুলি আফগানিস্তানের কুন্দুজ অঞ্চলের প্রত্নতাত্ত্বিক উৎখননে আবিষ্কৃত হয়। তিনি ইন্দো-গ্রিক শাসক দ্বিতীয় হেলিওক্লেস দিকাইওসের মুদ্রায় নিজের নাম উৎকীর্ণ করেন।
পেওকোলাওস সোতের দিকাইওস
পেওকোলাওস সোতের দিকাইওস () একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দে খুব অল্প সময়ের জন্য আরাখোশিয়া অঞ্চল শাসন করেন।
পেওকোলাওস সোতের দিকাইওসের নামাঙ্কিত খুব অল্প কয়েকটি দ্বিভাষী ভারতীয় রৌপ্য মুদ্রা আবিষ্কৃত হয়েছে, যেগুলিতে জিউসের চিত্র উৎকীর্ণ রয়েছে। এছাড়া তাঁর দ্বিভাষী ভারতীয় ব্রোঞ্জ মুদ্রাগুলিতে আর্তেমিস এবং মুকুট পরিহিত কোন এক নারীর চিত্র মুদ্রিত রয়েছে।
দ্বিতীয় মেনান্দ্রোস দিকাইওস
দ্বিতীয় মেনান্দ্রোস দিকাইওস () একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দ হতে ৮৫ খ্রিস্টপূর্বাব্দ পর্য্যন্ত আরাখোশিয়া অঞ্চল শাসন করেন, যদিও সিনিয়র মনে করেছেন যে, তিনি ৬৫ খ্রিস্টপূর্বাব্দে রাজত্ব করেন।
দ্বিতীয় মেনান্দ্রোস দিকাইওসের মুদ্রাগুলিতে গ্রিক লিপিতে "বাসিলেওস দিকাইওউ মেনান্দ্রোউ" () এবং খরোষ্ঠী লিপিতে "মহারাজস ধার্মিকস মেনাদ্রস" উৎকীর্ণ রয়েছে। তাঁর রৌপ্য মুদ্রাগুলির এক পিঠে হেলমেট পরিহিত তাঁর প্রতিকৃতি ও অপর পিঠে অশ্বারূঢ় রাজা বা নিকে বা জিউসের চিত্র সহ ধর্মচক্র উৎকীর্ণ রয়েছে। তাঁর ব্রোঞ্জ মুদ্রাগুলির এক পিঠে সিংহের চিত্র ও অপর পিঠে বিতর্ক মুদ্রারত বর্শা ও ঢাল সহ এথেনার চিত্র রয়েছে।
এপান্দ্রোস নিকেফোরোস
এপান্দ্রোস নিকেফোরোস () একজন ইন্দো-গ্রিক রাজা ছিলেন, যিনি আনুমানিক ৯৫ খ্রিস্টপূর্বাব্দ হতে ৯০ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন, যদিও সিনিয়র মনে করেছেন যে, তিনি ৮০ খ্রিস্টপূর্বাব্দ নাগাদ রাজত্ব করেন।
এপান্দ্রোস নিকেফোরোস দ্বিভাষী ভারতীয় রৌপ্য মুদ্রা প্রচলন করেন, যার এক পিঠে দিয়াদেম পরিহিত অবস্থায় তাঁর প্রতিকৃতি এবং অপর পিঠে যুদ্ধোদ্যত এথেনার চিত্র উৎকীর্ণ রয়েছে। তিনি ইন্দো-গ্রিক শাসক ফিলোক্সেনোস আনিকেতোস ও প্রথম স্ত্রাতোনের মুদ্রার ওপর নিজের নাম উৎকীর্ণ করেন।
আর্তেমিদোরোস আনিকেতোস
আর্তেমিদোরোস আনিকেতোস () সম্ভবতঃ একজন ইন্দো-গ্রিক রাজা ছিলেন, যিনি আনুমানিক ৯০ খ্রিস্টপূর্বাব্দ হতে ৮৫ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। পরবর্তীকালে তাঁর নামাঙ্কিত একটি মুদ্রা বিশ্লেষণ করে সিনিয়র মনে করেছেন যে, তিনি একজন ইন্দো-সিথিয় শাসক ছিলেন, যিনি ১০০ থেকে ৮০ খ্রিস্টপূর্বাব্দ পর্য্যন্ত এই অঞ্চল রাজত্ব করেন।
বিংশ শতাব্দীর নব্বইয়ের দশকে আর্তেমিদোরোস আনিকেতোসের নামাঙ্কিত বেশ কয়েকটি দ্বিভাষী ভারতীয় মুদ্রা আবিষ্কৃত হয়। রৌপ্য মুদ্রাগুলির এক পিঠে দিয়াদেম বা হেলমেট পরিহিত অবস্থায় তাঁর প্রতিকৃতি এবং অপর পিঠে নিকে বা বাঁকানো ধনুক হাতে আর্তেমিস বা অশ্বারূঢ় রাজার চিত্র মুদ্রিত রয়েছে। ব্রোঞ্জ মুদ্রাগুলিতে আর্তেমিসের চিত্রের সাথে ষাঁড় বা সিংহের চিত্র উৎকীর্ণ রয়েছে। যদিও তাঁর মুদ্রাগুলিতে গ্রিক দেব-দেবীর ছবি রয়েছে, তবুও তাঁর নামাঙ্কিত একটি বিশেষ মুদ্রা বিশ্লেষণ করে সিনিয়র বর্ণনা করেছেন যে, তিনি ইন্দো-সিথিয় শাসক মাউয়েসের পুত্র ছিলেন।
আর্খেবিওস দিকাইওস নিকেফোরোস
আর্খেবিওস দিকাইওস নিকেফোরোস () একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্য্যন্ত আরাখোশিয়া ও পাঞ্জাব অঞ্চল শাসন করেন।
আর্খেবিওস দিকাইওস নিকেফোরোস বেশ কিছু দ্বিভাষী ভারতীয় মুদ্রা প্রচলন করেন। তাঁর দ্বিভাষী মুদ্রাগুলিতে গ্রিক লিপিতে "বাসিলেওস আর্খেবিওউ দিকাইওউ নিকেফোরোউ" এবং খরোষ্ঠী লিপিতে "মহারাজস ধার্মিকস জয়ধরস আর্খেবিয়স" কথাটি উৎকীর্ণ রয়েছে। তাঁর রৌপ্য মুদ্রার এক পিঠে দিয়াদেম বা হেলমেট পরিহিত অবস্থায় তাঁর প্রতিকৃতি এবং অপর পিঠে বজ্রধারণরত জিউসের চিত্র রয়েছে। তাঁর নামাঙ্কিত ব্রোঞ্জ মুদ্রায় পেঁচা ও নিকের চিত্র রয়েছে।
নালন্দা জেলা
নালন্দা জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর হল বিহার শরিফ।
১৯৭৬ সালে পাটনা জেলা ভেঙে নালন্দা জেলা গঠিত হয়েছিল।
নালন্দা জেলার আয়তন । আয়তনে এই জেলা কানাডার কর্নওয়াল দ্বীপের সমান। ফল্গু, মোহানে, জিরায়ন ও কুম্ভারি নদী এই জেলার উপর দিয়ে প্রবাহিত হয়েছে। নালন্দা জেলা পাটনা বিভাগের অন্তর্গত।
২০১১ সালের জনগণনা অনুসারে, নালন্দা জেলার জনসংখ্যা ২,৮৭২,৫২৩। জনসংখ্যার হিসেবে এই জেলা জামাইকা রাষ্ট্রের বা মার্কিন যুক্তরাষ্ট্রের কানসাস রাজ্যের প্রায় সমান। ভারতের ৬৪০টি জেলার মধ্যে এই জেলার স্থান ১৩৪তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ছিল ২১.১৮%। নালন্দা জেলার লিঙ্গানুপাতের হার প্রতি ১০০০ পুরুষে ৯২১ জন মহিলা এবং সাক্ষরতার হার ৬৬.৪১%।
ভারত সরকারের প্রতিরক্ষা মন্ত্রক নালন্দায় একটি অর্ডিন্যান্স ফ্যাক্টরি স্থাপন করেছে। এটি ভারতের ৪১টি অর্ডিন্যান্স ফ্যাক্টরির অন্যতম। এখানে আর্টিলারি শেল তৈরি হয়। ২০০৬ সালে পঞ্চায়েত মন্ত্রক দেশের যে ২৫০টি সর্বাধিক অনগ্রসর জেলার তালিকা প্রস্তুত করে, এই জেলা তার মধ্যে অন্তর্ভুক্ত হয়। বিহারের যে ৩৬টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, নালন্দা জেলা তার অন্যতম।
নালন্দা জেলা তিনটি মহকুমায় বিভক্ত। এগুলি হল: বিহার শরিফ, রাজগির, হিলসা। এই মহকুমাগুলি আবার ২০টি ব্লকে বিভক্ত। এগুলি হল: গিরিয়াক, রাহুই, অজয়পুর মুরসরাই, হরনউত, চণ্ডী, ইসলামপুর, রাজগির, আস্থাওয়ানি সারমেরা, হিলসা, বিহার শরিফ, একাঙ্গসরাই, বেনা, নগরনউসা, কারাই পারসরাই, সিলাও, পারওয়ালপুর, কাতরিসরাই, বিন্দ ও থরথরি।
১৮৭৮ সালে নালন্দায় রাজগির বন্যপ্রাণী অভয়ারণ্য গঠিত হয়। এই অভয়ারণ্যের আয়তন ।
প্রাচীন নালন্দা বিশ্ববিদ্যালয়ের ধ্বংসাবশেষ এই জেলার একটি প্রধান পর্যটন আকর্ষণ।
ভোজপুর জেলা, বিহার
ভোজপুর জেলা () হল ভারতের বিহার রাজ্যের ৩৮টি জেলার অন্যতম। এই জেলার সদর শহর হল আড়া।
ভোজপুর জেলার আয়তন ।
২০০৬ সালে ভারত সরকারের পঞ্চায়েত মন্ত্রক দেশের ২৫০টি সর্বাধিক অনগ্রসর জেলার তালিকায় এই জেলার নাম অন্তর্ভুক্ত করে। বিহারের যে ৩৮টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, ভোজপুর জেলা তার অন্যতম।
২০১১ সালের জনগণনা অনুসারে, ভোজপুর জেলার জনসংখ্যা ২,৭২০,১৫৫। জনসংখ্যার হিসেবে এই জেলা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ১৪৫তম। জেলার জনঘনত্ব । ২০০১-২০১১ দশকে এই জেলার জনসংখ্যা বৃদ্ধির হার ২১.২৭%। জেলার লিঙ্গানুপাতের হার প্রতি ১০০০ পুরুষে ৯০০ জন মহিলা এবং সাক্ষরতার হার ৭২.৭৯%।
দৈনিক সংবাদপত্র টাইমস অফ ইন্ডিয়ার একটি সমীক্ষা অনুসারে, বিহারি ভাষার উপভাষা ভোজপুরি ভাষা এই অঞ্চলে প্রচলিত। এই ভাষাটি দেবনাগরী ও কাইঠি হরফে লেখা হয়।
বিশাল কৃষ্ণ
বিশাল কৃষ্ণ রেড্ডি (, ; জন্ম আগস্ট ২৯, ১৯৭৭) তামিল সিনেমা যারা ​​কাজ করে একজন ভারতীয় চলচ্চিত্র অভিনেতা ও চলচ্চিত্র প্রযোজক। চলচ্চিত্রে সহকারী পরিচালক হিসেবে একটি সংক্ষিপ্ত সংযমন পরে।
Hindi dubbed All Movie
২০১৫ বাংলাদেশের ছাত্র বিক্ষোভ
২০১৫ বাংলাদেশের ছাত্র বিক্ষোভ বাংলাদেশের বেসরকারি বিশ্ববিদ্যালয়ে উচ্চশিক্ষার উপর আরোপিত মূসক (বা ভ্যাট) প্রত্যাহারের দাবীতে বেসরকারি বিশ্ববিদ্যালয়ের ছাত্রদের কর্তৃক বিক্ষোভ।
বাংলাদেশ সরকারের বর্তমান অর্থমন্ত্রী ২০১৫-১৬ অর্থ বছরের খসড়া বাজেটে বেসরকারি বিশ্ববিদ্যালয়গুলোতে উচ্চশিক্ষার উপর ১০ শতাংশ মূসক চালু করার প্রস্তাব করে। পরবর্তীতে, প্রচুর সমালোচনার পর তা কমিয়ে ৭.৫% করা হয় ও ১ জুলাই ২০১৫-১৬ অর্থবছর থেকে কার্যকর করা হয়।
২২ জুন, বেসরকারি বিশ্ববিদ্যালয়ের শিক্ষার্থীরা একটি মিছিল নিয়ে অর্থ মন্ত্রণালয় ভবনের দিকে তাদের দাবি জানাতে যেতে থাকে যা আইন প্রয়োগকারী কর্তৃপক্ষ ভণ্ডুল করে দেয়।
২০১৫ সালের আগস্টের শুরুতে, বাংলাদেশ সরকার মূসত প্রত্যাহারে অসম্মতি জানায় এবং তা শিক্ষার্থীদের কর্তৃক পরিশোধ করতে হবে বলে ঘোষণা দেয়। এই সংবাদ শিক্ষার্থীদের মধ্যে ক্ষোভের সৃষ্টি করে। সেপ্টেম্বর ৯ তারিখে, ইস্ট ওয়েস্ট ইউনিভার্সিটির শিক্ষার্থীরা একটি প্রতিবাদ করতে পুলিশ তাতে ফাঁকা গুলি চালায়, ফলে বিশ্ববিদ্যালয়ের অতিরিক্ত নিবন্ধকসহ প্রায় ২৩ জন শিক্ষার্থী আহত হয়। যা একটি বিস্ফোরণের জন্ম দেয় এবং এর ফলে বিভিন্ন বিশ্ববিদ্যালয় থেকে হাজার হাজার শিক্ষার্থী এই প্রতিবাদের প্রতি সমর্থন প্রকাশ করে। ১০ সেপ্টেম্বর ২০১৫ তারিখে, বিভিন্ন বেসরকারি বিশ্ববিদ্যালয়ের শিক্ষার্থীরা সড়ক অবরোধ করার মধ্য দিয়ে টিউশন ফির উপর মূসক প্রত্যাহারের দাবিতে বিক্ষোভ করে।
যদিও দেশের বেশিরভাগ মানুষই এ আন্দোলনের পক্ষে ছিল তবুও এ আন্দোলনে বেশি কিছু অপ্রীতিকর ঘটনার সম্মুখীন হতে হয়। এরমধ্যে একটি ছিল ধানমন্ডি ২৭ নম্বরে বেসরকারি বিশ্ববিদ্যালয়ের আন্দোলনরত শিক্ষার্থীদের ওপর দুই দফা হামলা চালানো এবং দ্বিতীয়টি ছিল কাকলি মোড়ে ভ্যাট প্রত্যাহারের দাবিতে আন্দোলনরত বেসরকারি বিশ্ববিদ্যালয়ে শিক্ষার্থীদের ওপর হামলা
১৪ই সেপ্টেম্বর, ২০১৫ তে প্রধানমন্ত্রী শেখ হাসিনার সভাপতিত্বে মন্ত্রীসভার একটি বৈঠকে ভ্যাট প্রত্যাহারের সিদ্ধান্ত চূড়ান্ত হয়। পরবর্তীতে সেইদিনই অর্থ মন্ত্রণালেয়র একটি বিজ্ঞপ্তির মাধ্যামে ভ্যাট প্রত্যাহারের কথা আনুষ্ঠানিকভাবে জানানো হয়।
জামে মসজিদ, দিল্লী
মসজিদ-ই জাহান-নুমা (ফার্সি: , দেবনাগরী লিপি: ), দিল্লিতে অবস্থিত ভারতের অন্যতম বৃহত্তম একটি মসজিদ। সাধারনভাবে এই মসজিদটি জামে মসজিদ (, উর্দু: ) নামে পরিচিত।
মুঘল সম্রাট শাহজাহান ১৬৪৪ থেকে ১৬৫৬ সালের মধ্যে এই মসজিদটি তৈরি করেন। মসজিদটি তৈরিতে প্রায় ১০ লক্ষ রুপি ব্যয় হয় এবং বর্তমান উজবেকিস্তানের বুখারা নামক স্থানের একজন ইমাম মসজিদটি উদ্বোধন করেন। মসজিদ প্রাঙ্গণে একসাথে প্রায় ২৫,০০০ এর অধিক মানুষ প্রার্থনা করতে পারেন। জামে মসজিদের স্থাপত্যশৈলীর সাথে পাকিস্তানের লাহোরে অবস্থিত মুঘল সম্রাট আওরঙ্গজেব কর্তৃক নির্মিত বাদশাহি মসজিদের বিশেষ মিল রয়েছে।
মুঘল সম্রাট শাহজাহান ১৬৪৪ হতে ১৬৫৬ সালের মধ্যে জামে মসজিদ নির্মাণ করেন। এটি নির্মাণে প্রায় ৫০০০ জন শ্রমিক কাজ করেন। এই মসজিদটি মূলত "মসজিদ-ই জাহান-নুমা" নামে পরিচিত ছিল, যার অর্থ 'জগতের প্রতিবিম্ব মসজিদ'। শাহজাহানের শাসনকালে তার উজির (বা প্রধানমন্ত্রী) সাদুল্লাহ খান এর তত্ত্বাবধানে মসজিদটির নির্মাণকাজ শেষ হয়। মসজিদটির নির্মাণ কাজে সে সময় প্রায় ১০ লক্ষ রুপি খরচ হয়। এছাড়াও শাহজাহান আগ্রার তাজমহল এবং দিল্লির লাল কেল্লা নির্মাণ করেন, যা জামে মসজিদের বিপরীতে অবস্থিত। ১৬৫৬ খ্রিষ্টাব্দে (১০৬৬ হিজরি) মসজিদের নির্মাণ কাজ সম্পন্ন হয়। ২৩ জুলাই ১৬৫৬ সালে সম্রাট শাহজাহানের আমন্ত্রণে বর্তমান উজবেকিস্তানের বুখারা নামক স্থান হতে আগত ইমাম বুখারী নামক জনৈক ইমাম মসজিদটি উদ্বোধন করেন। মসজিদ প্রাঙ্গনে একসাথে প্রায় ২৫,০০০ মানুষ প্রার্থনা করতে পারে এবং মাঝে মাঝে একে ভারতের বৃহত্তম মসজিদ হিসেবে গণ্য করা হয়। মসজিদটিকে সাধারন ভাবে জামে মসজিদ বলা হয়, জামে অর্থ শুক্রবার।
১৮৫৭ সালের মহাবিদ্রোহে ব্রিটিশদের বিজয়ের পরে তারা মসজিদটিকে বাজেয়াপ্ত করে এবং এটিকে একটি সৈন্য ঘাঁটি হিসেবে ব্যবহার শুরু করে। শহরবাসীকে শাস্তি দেবার জন্য তারা মসজিদটিকে ধ্বংস করে দিতে চেয়েছিলো, কিন্তু বিরোধিতার সম্মুখীন হওয়ায় সেটা তারা আর করে উঠতে পারেনি।
অগমকুয়া
অগমকুয়া হল ভারতের বিহার রাজ্যের রাজধানী পাটনা শহরের একটি প্রাচীন কুয়ো ও প্রত্নক্ষেত্র। এটি মৌর্য সম্রাট অশোকের (খ্রিস্টপূর্ব ৩০৪-২৩২ অব্দ) সমসাময়িক। গোলাকার এই কুয়োটি ইঁটের তৈরি। এর উপরিভাগের উচ্চতা । অবশিষ্ট কাঠের রিং দেখা যায়।
অগমকুয়া আর্কিওলজিক্যাল সার্ভে অফ ইন্ডিয়া কর্তৃক নির্দিষ্ট একটি প্রত্নক্ষেত্রের মধ্যে অবস্থিত। এই প্রত্নক্ষেত্রের পাশে একটি শীতলা মন্দির আছে। এখানে লোকদেবী শীতলার পূজা হয়।
বিহারের রাজধানী পাটনা শহরের পূর্ব দিকে এবং গুলজারবাগ রেল স্টেশনের উত্তর-পশ্চিম দিকে পাঁচ পাহাড়ির রাস্তার ধারে অগমকুয়া অবস্থিত।
১৮৯০-এর দশকে ব্রিটিশ আবিষ্কারক লরেন্স ওয়াডেল পাটলীপুত্র মহানগরীর ধ্বংসাবশেষ আবিষ্কার করতে করতে সম্রাট অশোক নির্মিত অগমকুয়াটি আবিষ্কার করেন। বৌদ্ধধর্মে দীক্ষা লাভের আগে অশোক এখানে বৌদ্ধদের উপর নির্যাতন চালাতেন। এটি ছিল অশোকের নরক কুণ্ডগুলির অন্যতম। খ্রিস্টীয় ৫ম থেকে ৭ম শতাব্দী পর্যন্ত সময়কালে ভারতে আগত চীনা পর্যটকদের (খুব সম্ভবত ফা হিয়েনের) রচনায় অত্যাচারের উল্লেখ পাওয়া যায়। কথিত আছে, এই কুয়োর ভিতর আগুন জ্বলত এবং সেই আগুনে অভিযুক্তকে ফেলে দেওয়া হত। অশোকের অষ্টম শিলালিপিতে এই কুয়োটিকে ‘অগ্নিময় কূপ’ বা ‘মর্ত্যস্থ নরক’ বলে উল্লেখ করা হয়েছে। অন্য একটি কিংবদন্তি অনুসারে, মৌর্য সিংহাসনে আরোহণ করার বাসনায় অশোক তাঁর ৯৯ জন সৎ ভাইকে এই কুয়োয় ফেলে হত্যা করেছিলেন।
কিংবদন্তি অনুসারে, এই কুয়োটির সঙ্গে পাতাল বা নরকের যোগসূত্র রয়েছে। একজন সন্ত একটি ভারি কাঠ এই কুয়ো থেকে পেয়েছিলেন। সবাই মনে করত, কাঠটি সমুদ্রে হারিয়ে গিয়েছিল। তারই ভিত্তিতে এই কিংবদন্তিটি প্রচলিত হয়। অন্য একটি ভৌগোলিক সূত্র থেকে অণুমিত হয় অগমকুয়া গঙ্গা নদীর সঙ্গে যুক্ত। একাধিক জৈন কিংবদন্তির সঙ্গে অগমকুয়া যুক্ত। এর মধ্যে সর্বাধিক প্রসিদ্ধ কিংবদন্তিটি হল জৈন সন্ন্যাসী সুদর্শনের কাহিনি। চন্দ নামে এক রাজা তাঁকে এই কুয়োয় ফেলে দিলে তিনি জলের উপরিতলে ভাসতে থাকেন। দেখা যায়, তিনি একটি পদ্মফুলের উপর বসে আছেন।
দর্শকরা অগমকুয়ায় মুদ্রা ফেলেন। মুদ্রা ফেলার রীতিটিকে আধুনিক কালেও মঙ্গলজনক মনে করা হয়। হিন্দুদের বিবাহ উৎসব সহ বিভিন্ন উৎসবে এই মুদ্রা ফেলা হয়। কুয়োটিকে পবিত্র মনে করা হলেও এই কুয়োর জল ব্যবহার করা হয় না। কুয়োটির ইতিহাসের সঙ্গে ‘উত্তাপ ও নরকের’ যোগ থাকায় গ্রীষ্মকালেই এই কুয়োয় ফুল ও মুদ্রা ফেলা হয়। মুঘল শাসনকালে মুঘল রাজকর্মচারীরাও এই কুয়োয় স্বর্ণ ও রৌপ্যমুদ্রা ফেলতেন।
অগমকুয়া গভীর। এটি গোলাকার। এর ব্যাস -এরও বেশি। কুয়োর উপরের ইষ্টকনির্মিত এবং নিচের কাঠের রিং দিয়ে ঘেরা। কুয়োর উপরের অংশটি ছত্রাকে ঢাকা। এই উপরিভাগের আটটি খিলানযুক্ত জানালা আছে। মুঘল সম্রাট আকবর কুয়োটি সংস্কার করান এবং এর উপর একটি ছাউনি নির্মাণ করিয়ে দেন। এই আট-জানালা যুক্ত গোলাকার ছাউনিটি সুন্দরভাবে নির্মিত হয়েছিল।
অগমকুয়া ছাড়া এই প্রত্নক্ষেত্রে বিভিন্ন প্রাচীন ও মধ্যযুগীয় স্থাপত্য ও একটি মন্দির অবস্থিত। কুয়োর ঠিক পাশেই শীতলা দেবী মন্দিরটিতে হিন্দু দেবী শীতলার পূজা হয়। এই মন্দিরে সপ্তমাতৃকার মূর্তি আছে। বসন্ত রোগের হাত থেকে বাঁচতে হিন্দুরা এই মন্দিরে পূজা দিতে আসেন। হিন্দু মন্দিরে সচরাচর পুরুষেরা পৌরোহিত্য করলেও, এই মন্দিরের স্বতন্ত্র বৈশিষ্ট্য হল এর মহিলা পুরোহিত।
মৌর্যযুগের একটি যক্ষ মূর্তি মন্দিরের দরজার কাছে ছিল। ১৯৭৯০-৮০ সালে আলেকজান্ডার কানিংহাম এই মূর্তিটিকে দেখে এটির কথা উল্লেখ করেন। সেই মূর্তিটি এখন আর দেখা যায় না।
এর্মাইওস সোতের
এর্মাইওস সোতের () একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ থেকে ৭০ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ৯৫-৮০ খ্রিস্টপূর্বাব্দে রাজত্ব করেন। ব্যাক্ট্রিয়া থেকে আগত ইউয়েঝি জনজাতি তাঁর রাজ্য আক্রমণ করে তাঁকে পরাজিত করলে তাঁর শাসনের অবসান ঘটে।
এর্মাইওস সোতের তিন ধরণের দ্বিভাষী ভারতীয় রৌপ্য মুদ্রা প্রচলন করেন। প্রথম ধরণের মুদ্রার এক পিঠে তাঁর দিয়াদেম বা হেলমেট পরিহিত প্রতিকৃতি ও অপর দিকে জিউসের চিত্র রয়েছে। দ্বিতীয় ধরণের মুদ্রার এক পিঠে তাঁর সঙ্গে তাঁর রাণী কাল্লিওপের যুগ্ম প্রতিকৃতি ও অপর পিঠে তীর ধনুক হাতে অশ্বারূঢ় রাজার চিত্র মুদ্রিত আছে। তৃতীয় ধরনের মুদ্রার এক পিঠে জিউসের চিত্র ও অপর পিঠে তীর ধনুক হাতে অশ্বারূঢ় রাজার চিত্র খোদিত রয়েছে। এছাড়া তিনি তিনি একই ধরণের ব্রোঞ্জ মুদ্রাও প্রচলন করেন।
তেলেফোস ইউয়ের্গেতেস
তেলেফোস ইউয়ের্গেতেস () একজন ইন্দো-গ্রিক রাজা ছিলেন, যিনি আনুমানিক ৭৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্য্যন্ত আরাখোশিয়া অঞ্চল শাসন করেন, যদিও সিনিয়র মনে করেছেন যে, তিনি ৬০ খ্রিস্টপূর্বাব্দ নাগাদ রাজত্ব করেন।
তেলেফোস ইউয়ের্গেতেসের নামাঙ্কিত খুব কম সংখ্যক মুদ্রাই আবিষ্কৃত হয়েছে। একটি দ্বিভাষী রৌপ্য মুদ্রার এক পিঠে সর্পাকৃতি দানবের মূর্তি ও অপ্র পিঠে হেলিওস ও সেলেনের চিত্র মুদ্রিত রয়েছে। তাঁর ব্রোঞ্জ মুদ্রার এক পিঠে জিউসের চিত্র ও অপর পিঠে হাটু মুড়ে বসে থাকা একজন মানুষের চিত্র খোদিত রয়েছে। তাঁর মুদ্রাগুলিতে গ্রিক লিপিতে "বাসিলেওস ইউয়ের্গেতোউ তেলেফোউ" এবং খরোষ্ঠী লিপিতে "মহারাজস কালক্রমস তেলিফস" কথাটি উৎকীর্ণ রয়েছে। তিনি আর্খেবিওস দিকাইওস নিকেফোরোসের মুদ্রাতেও নিজের নাম খোদাই করান।
দ্বিতীয় আপোল্লোদোতোস
দ্বিতীয় আপোল্লোদোতোস () একজন ইন্দো-গ্রিক রাজা ছিলেন, যিনি আনুমানিক ৮০ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৬০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক মাউয়েস দ্বারা অধিকৃত ইন্দো-গ্রিক রাজ্যের অধিকাংশ নিজের রাজ্যের অন্তর্গত করতে সক্ষম হন। এবং পরবর্তী কয়েক দশকের জন্য ঐ অঞ্চলে ইন্দো-সিথিয় জাতির রাজত্বের অবসান ঘটান।
দ্বিতীয় আপোল্লোদোতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে "আপোল্লোদোতোউ বাসিলেওস মেগালোউ সোতেরোস কাই ফিলোপাতোপোস" () এবং অপর পিঠে খরোষ্ঠী লিপিতে "ত্রাতারস মহারাজস অপলতস" কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে এথেনার চিত্র মুদ্রিত রয়েছে। একটি মুদ্রায় অশ্বারূঢ় একজন রাজার চিত্র রয়েছে, যা মুদ্রাবিদদের মতে মহান আলেকজান্ডারের চিত্র। দ্বিতীয় আপোল্লোদোতোসের ব্রোঞ্জ মুদ্রায় অ্যাপোলোর চিত্র মুদ্রিত রয়েছে। তাঁর বেশ কিছু মুদ্রার গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। দ্বিতীয় আপোল্লোদোতোস ইন্দো-সিথিয় শাসক মাউয়েসের মুদ্রায় নিজের নাম খোদাই করেন।
চার্লি ডেভিস
চার্লস অ্যালান (চার্লি) ডেভিস (জন্ম: ১ জানুয়ারি, ১৯৪৪) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক ক্রিকেটার। ১৯৬৮ থেকে ১৯৭৩ মেয়াদকালে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন। দলে তিনি মূলতঃ ব্যাটসম্যান হিসেবে ভূমিকা রাখতেন। পাশাপাশি কার্যকরী বোলিংও দলের সফলতায় উল্লেখযোগ্য অবদান রাখতো। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন চার্লি ডেভিস।
১৭ বছর বয়স থেকে ত্রিনিদাদের পক্ষে প্রথম-শ্রেণীর ক্রিকেট খেলতে শুরু করেন। ১৯৬৮ মৌসুমে শেল শীল্ডে চমৎকার ক্রীড়ানৈপুণ্য প্রদর্শন করায় ওয়েস্ট ইন্ডিজের পক্ষে খেলার জন্য মনোনীত হন। টেস্ট ক্রিকেটে তাঁর সেরা সফলতা ছিল সফরকারী ভারতের বিপক্ষে চমৎকার ব্যাটিং নৈপুণ্য প্রদর্শন করা। চার টেস্টের সিরিজে ১৩২.২৫ গড়ে তিনি ৫২৯ রান তুলেছিলেন। কার্যকরী বোলার হিসেবেও সম্যক প্রতিভার স্বাক্ষর রেখেছেন তিনি। প্রথম-শ্রেণীর ক্রিকেটে ৬৩ উইকেট পান।
নভেম্বর, ১৯৬৮ থেকে ফেব্রুয়ারি, ১৯৬৯ পর্যন্ত অস্ট্রেলিয়া সফরের জন্য তিনি অন্তর্ভুক্ত হন। এ সফরে রয় ফ্রেডেরিক্স ও প্রোফ এডওয়ার্ডসের সাথে তিনিও তরুণ খেলোয়াড় হিসেবে দলে যোগ দেন। প্রথম টেস্টে পরাজয়ের পর ফ্রেদেরিক্স ও এডওয়ার্ডসের সাথে তাঁরও টেস্ট অভিষেক ঘটে। ৭ম উইকেটে ব্যাটিংয়ে নেমে তিনি ১৮ ও ১০ রান তোলেন। কিন্তু তাঁর এ রান ইনিংস পরাজয় এড়াতে পারেনি। ঐ টেস্টে অস্ট্রেলিয়া একটিমাত্র ইনিংস খেলে। ডেভিস ২৪ ওভার বোলিং করে ৯৪ রান দিয়ে উদ্বোধনী ব্যাটসম্যান বিল লরি’র উইকেট লাভ করেছিলেন।
১৯৬৯ সালে ইংল্যান্ড সফরে যান। ১৬-সদস্যের মধ্যে কেবলমাত্র ৫জন ইতোপূর্বে ইংল্যান্ডে গিয়েছিলেন। উদ্বোধনী টেস্টে পূর্বের টেস্টের তুলনায় একটু ভালো করেন। দ্বিতীয় উইকেট পতনের পর ৩৪ ও ২৪ তুলেছিলেন তিনি। কিন্তু দ্বিতীয় টেস্টে তিনি তাঁর প্রথম সেঞ্চুরি করেন যা ঐ সফরে কেবল তাঁরই ছিল।
ইপ্পোস্ত্রাতোস
ইপ্পোস্ত্রাতোস () একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্য্যন্ত পশ্চিম পাঞ্জাব অঞ্চল শাসন করেন। সিনিয়র মনে করেন যে, তিনি ৬০ খ্রিস্টপূর্বাব্দ থেকে ৫০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক প্রথম আজেসের নিকট পরাজিত হলে এই অঞ্চলে ইন্দো-গ্রিক শাসনের অবসান ঘটে।
ইপ্পোস্ত্রাতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে "বাসিলেওস মেগালোউ সোতেরোস ইপ্পোস্ত্রাতোউ" এবং অপর পিঠে খরোষ্ঠী লিপিতে "মহারাজস ত্রাতারস মহতস জয়ন্তস হিপুস্ত্রতস" কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে অশ্বারূঢ় রাজা ও তিখের চিত্র রয়েছে। তাঁর ব্রোঞ্জ মুদ্রাগুলিতে অ্যাপোলো, জিউস ও সর্পাকৃতি দেবমূর্তি খোদিত রয়েছে।
দিওনুসিওস সোতের
দিওনুসিওস সোতের () একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্যন্ত পূর্ব পাঞ্জাব অঞ্চল শাসন করেন। সিনিয়র মনে করেন যে, তিনি ৫৫ খ্রিস্টপূর্বাব্দ থেকে ৪৫ খ্রিস্টপূর্বাব্দ পর্যন্ত রাজত্ব করেন, অন্য দিকে আহমেদ হাসান দানির মতে, ১১৫ খ্রিস্টপূর্বাব্দ থেকে ১০০ খ্রিস্টপূর্বাব্দ পর্যন্ত তাঁর রাজত্বকাল ছিল।
দিওনুসিওস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। তাঁর ব্রোঞ্জ মুদ্রাগুলিতে অ্যাপোলোর চিত্র খোদিত রয়েছে। মুদ্রাগুলির গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না।
দ্বিতীয় জোইলোস সোতের
দ্বিতীয় জোইলোস সোতের () একজন ইন্দো-গ্রিক রাজা ছিলেন, যিনি আনুমানিক ৫৫ খ্রিস্টপূর্বাব্দ হতে ৩৫ খ্রিস্টপূর্বাব্দ পর্য্যন্ত পূর্ব পাঞ্জাব অঞ্চল শাসন করেন।
দ্বিতীয় জোইলোস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। তাঁর ব্রোঞ্জ মুদ্রাগুলিতে অ্যাপোলো ও হাতির চিত্র খোদিত রয়েছে। মুদ্রাগুলির গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। মুদ্রাগুলির এক পিঠে গ্রিক লিপিতে "বাসিলেওস সোতেরোস জোইলোউ" () এবং অপর পিঠে খরোষ্ঠী লিপিতে "মহারাজস ত্রাতারস ঝোইলস" কথাটি উৎকীর্ণ রয়েছে। তাঁর মুদ্রাগুলি শতদ্রু উপত্যকায়, ঝিলাম নদী উপত্যকার পূর্বদিকে ও শিয়ালকোট থেকে আবিষ্কৃত হয়েছে। তক্ষশীলার ধর্মরাজিকা স্তূপ এবং পেশোয়ার থেকেও তাঁর মুদ্রা আবিষ্কৃত হয়েছে।
২০১৫ বাংলাদেশ প্রিমিয়ার লীগ
২০১৫ বাংলাদেশ প্রিমিয়ার লীগ বাংলাদেশ প্রিমিয়ার লীগের তৃতীয় আসর। ইতিপূর্বে হওয়া দুটি আসরে চ্যাম্পিয়ন হয় ঢাকা গ্ল্যাডিয়েটরস। টুর্নামেন্টটি ২০১৫ সালের নভেম্বর থেকে ডিসেম্বরের ১৫ তারিখ পর্যন্ত বাংলাদেশের দুটি শহরে অনুষ্ঠিত হবে। বিপিএলের তৃতীয় আসর ২০১৫ সালের ২২ নভেম্বরে মাঠে গড়ায় এবং শেষ হয় ১৫ ডিসেম্বর।
বিপিএলের তৃতীয় আসরে অংশ নেয় ঢাকা, চট্টগ্রাম, সিলেট, রংপুর, বরিশাল ও কুমিল্লা। ঢাকার ফ্র্যাঞ্চাইজি পায় বেক্সিমকো গ্রুপ। এর আগের দুই বিপিএলে বরিশালের মালিক আলিফ গ্রুপ পায় সিলেটের মালিকানা। রংপুরের দলটি কিনে আই স্পোর্টস। কুমিল্লার মালিকানা পায় রয়্যাল স্পোর্টস। বরিশালের ফ্র্যাঞ্চাইজিপায় এক্সিওম, চট্টগ্রামের মালিকানা পায় ডিবিএল গ্রুপ।
তৃতীয় বিপিএলর টাইটেল স্পনসর ও স্টেডিয়াম সত্ত্ব পায় বিআরবি কেবলসো৷
বিপিএল ২০১৫-এর ৩৪টি ম্যাচ মোট ২টি মাঠে অনুষ্ঠিত হয়। ৩৪টি ম্যাচের মধ্যে ২৬টি ম্যাচ শের-ই-বাংলা জাতীয় স্টেডিয়ামে, ৮টি ম্যাচ জহুর আহমেদ চৌধুরী স্টেডিয়ামে অনুষ্ঠিত হয়।
নিম্নলিখিত টেবিলটি এই আসরের দলীয় সর্বোচ্চ রানের তালিকা (পাঁচটি)।
নিম্নলিখিত টেবিলটি এই আসরের সর্বাধিক রান সংগ্রাহকের তালিকা।
নিম্নলিখিত টেবিলটি এই আসরের সর্বাধিক উইকেট সংগ্রাহকের তালিকা।
দিলহারা ফার্নান্দো
কঙ্গেনিগে রন্ধী দিলহারা ফার্নান্দো (জন্ম: ১৯ জুলাই, ১৯৭৯) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ডানহাতি পেস বোলিং করেন। হাত থেকে বল অবমুক্তির পূর্বে আঙ্গুলকে ব্যবহার করার কৌশল প্রয়োগে ধীরগতির বল ছোড়ার জন্য পরিচিতি পেয়েছেন দিলহারা ফার্নান্দো।
ডি ম্যাজনো কলজে কান্দানায় অধ্যয়ন করেন তিনি। বিদ্যালয় জীবনে বাস্কেটবল খেলোয়াড় হিসেবে খেলতেন। কিন্তু কলেজের ক্রিকেট কোচ তার শারীরিক গড়ন ও উচ্চতার কারণে তাকে ক্রিকেটের দিকে ধাবিত করেন।
ক্যাথলিক ধর্মাবলম্বী ফার্নান্দো মাঝে-মধ্যেই চামিন্দা ভাসের সাথে চার্চে গমন করতেন।
জুন, ২০০০ সালে কলম্বোয় সফরকারী পাকিস্তানের বিপক্ষে তার টেস্ট অভিষেক ঘটে। এর ছয়মাস পর ডারবানে ৯১.৯ মাইল বেগে বোলিং করেন। এছাড়াও, ভারতে বাংলাদেশের বিপক্ষে করেছিলেন ৯৩.৪০ মাইল বেগে। কিন্তু আঘাতের কারণে তার আন্তর্জাতিক ক্রিকেট বেশ সীমিত হয়ে পড়ে। এ সময়ে তার পিঠে দু’বার অস্ত্রোপচার করতে হয়। ফলে, ২০০৪ মৌসুমে সফরকারী অস্ট্রেলিয়ার বিপক্ষে তাকে দেখা যায়নি। ২০১০ মৌসুমে অস্ট্রেলিয়া সফরে গাব্বায় অনুষ্ঠিত তৃতীয় ও চূড়ান্ত একদিনের আন্তর্জাতিকে ঘন্টাপ্রতি ১৫০ কিলোমিটার গতিবেগে বল ছুড়েন।
সমগ্র খেলোয়াড়ী জীবনে তিনি ১৫৮ ওডিআই উইকেট পান যা কেবলমাত্র ভাস, জয়াসুরিয়া ও মুরালিধরনের তুলনায় কম। ১৩ অক্টোবর, ২০০৭ তারিখে কলম্বোয় অনুষ্ঠিত সফরকারী ইংল্যান্ডের বিপক্ষে ৫ম ওডিআইয়ে নিজস্ব সেরা বোলিং পরিসংখ্যান ৬/২৭ লাভ করেন। এরফলে ইংল্যান্ড দল মাত্র ১০৭ রানে গুটিয়ে যায়। এরফলে তিনি প্রথমবারের মতো চার বা ততোধিক উইকেট পান। শ্রীলঙ্কার একদিনের আন্তর্জাতিকের ইতিহাসে তার এ বোলিং ৫ম শীর্ষস্থানীয়।
ভারত জাতীয় মহিলা ফুটবল দল
ভারত জাতীয় মহিলা ফুটবল দল মহিলাদের আন্তর্জাতিক ফুটবল প্রতিযোগিতায় ভারতের প্রতিনিধিত্ব করে। মহিলাদের ফুটবল পুরুষদের মত তত ছড়িয়ে পড়েনি এবং জনপ্রিয় নয়। তাই দল গঠনও কঠিন হয়ে পড়ে। যাহোক ভারত মহিলা ফুটবল দল অনেক বছর ব্যাপী নিষ্ক্রিয় থাকার পর ২০১২ সালে আবার নতুন উদ্মাদনায় জেগে ওঠে। দলটি ২০০৯ সালে ২ মাস প্রশিক্ষণ শেষে পূর্ণ গঠন করা হয়।
"মে ২০১৩ থেকে"
২০১৫ সালের ১৫ মার্চ অনুষ্ঠিত ২০১৫-১৬ এএফসি মহিলা অলিম্পিকের বাছাই পর্বে মায়ানমারের বিরুদ্ধে খেলা ২৩ জন খেলোয়ার
! colspan="9" style="background:#b0d3fb; text-align:left;"|
! colspan="9" style="background:#b0d3fb; text-align:left;"|
! colspan="9" style="background:#b0d3fb; text-align:left;"|
ভারত পরপর তিনবার সাফ মহিলা চ্যাম্পিয়নশিপ বিজয়ী হয়।
১২ রাউন্ডস ৩: লকডাউন
১২ রাউন্ডস ৩: লকডাউন (১২ রাউন্ডস ৩ অথবা ১২ রাউন্ডস: লকডাউন নামেও পরিচিত) ২০১৫ সালে মুক্তিপ্রাপ্ত একটি মার্কিন অ্যাকশন চলচ্চিত্র। এটি পরিচালনা করেছেন স্টিফেন রেনল্ডস এবং এতে অভিনয় করেছেন ডিন আম্ব্রোস, রজার ক্রস, ড্যানিয়েল কুডমোর সহ আরো অনেকে। এটি "১২ রাউন্ডস: রিলোডেড" চলচ্চিত্রের সিক্যুয়েল ও ১২ রাউন্ডস চলচ্চিত্র ত্রয়ীর তৃতীয় কিস্তি। এছাড়া এটি ডাব্লিউডাব্লিউই স্টুডিওস ও লায়ন্সগেট ফিল্মস কর্তৃক প্রযোজিত 'অ্যাকশন সিক্স-প্যাক' সিরিজের দ্বিতীয় চলচ্চিত্র। চলচ্চিত্রটি এই সিরিজের প্রথম চলচ্চিত্র যেটি টুয়েন্টিয়েথ সেঞ্চুরি ফক্স কর্তৃক মুক্তি পায় নি। ছায়াছবিটি ২০১৫ সালের ১১ সেপ্টেম্বর যুক্তরাষ্ট্রের কিছু নির্দিষ্ট প্রেক্ষাগৃহে মুক্তি দেওয়া হয়।
গাইবান্ধা-২
গাইবান্ধা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩০নং আসন।
গাইবান্ধা-২ আসনটি গাইবান্ধা জেলার গাইবান্ধা সদর উপজেলা নিয়ে গঠিত।
গাইবান্ধা-৩
গাইবান্ধা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩১নং আসন। এ আসনের বর্তমান সংসদ সদস্য হলেন আওয়ামী লীগ থেকে নির্বাচিত মো. ইউনুস আলী সরকার।
গাইবান্ধা-৩ আসনটি গাইবান্ধা জেলার সাদুল্লাপুর উপজেলা ও পলাশবাড়ী উপজেলা নিয়ে গঠিত।
গাইবান্ধা-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল।
চাঁপাইনবাবগঞ্জ-১
চাঁপাইনবাবগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৩নং আসন।
চাঁপাইনবাবগঞ্জ-১ আসনটি চাঁপাইনবাবগঞ্জ জেলার শিবগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে গোলাম রাব্বানী বিনা প্রতিদ্বন্দ্বিতায় নির্বাচিত হন।
চাঁপাইনবাবগঞ্জ-২
চাঁপাইনবাবগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন।
চাঁপাইনবাবগঞ্জ-২ আসনটি চাঁপাইনবাবগঞ্জ জেলার ভোলাহাট উপজেলা, গোমস্তাপুর উপজেলা ও নাচোল উপজেলা নিয়ে গঠিত।
চাঁপাইনবাবগঞ্জ-৩
চাঁপাইনবাবগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৫নং আসন।
চাঁপাইনবাবগঞ্জ-৩ আসনটি চাঁপাইনবাবগঞ্জ জেলার সদর উপজেলা নিয়ে গঠিত।
বাংলাদেশ জাতীয়তাবাদী দলের নেতৃত্বে বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল ওদুদ বিনা প্রতিদ্বন্দ্বিতায় নির্বাচিত হন।
আপোল্লোফানেস সোতের
আপোল্লোফানেস সোতের () একজন ইন্দো-গ্রিক রাজা ছিলেন, যিনি আনুমানিক ৩৫ খ্রিস্টপূর্বাব্দ হতে ২৫ খ্রিস্টপূর্বাব্দ পর্য্যন্ত পূর্ব পাঞ্জাব অঞ্চল শাসন করেন।
আপোল্লোফানেস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে হেলমেট পরিহিত নিজের প্রতিকৃতি এবং অপর পিঠে আথেনার চিত্র রয়েছে। মুদ্রাগুলির এক পিঠে গ্রিক লিপিতে "বাসিলেওস সোতেরোস আপোল্লোফানোউ" এবং অপর পিঠে খরোষ্ঠী লিপিতে "মহারাজস ত্রাতারস অপলবিনাস" কথাটি উৎকীর্ণ রয়েছে।
তান্ডা
তান্ডা (স্থানীয়ভাবে তাঁড়া নামেও পরিচিত ছিল) মধ্যযুগের বাংলার একটি শহর এবং কররানী রাজবংশের রাজধানী।
তান্ডার অবস্থান বর্তমান মালদা থেকে ২৪.১৪ কিমি দক্ষিণপূর্ব ও তেলিয়াগড়ি গিরিপথ থেকে ১৯.৩১ কিমি পশ্চিমে ছিল। এর বিপরীতে ছিল গৌড় এবং এই শহর গঙ্গার পশ্চিমে অবস্থিত ছিল।
সুরি সম্রাট শের শাহ সুরি তান্ডায় টাকশাল গড়ে তুলেছিলেন। পরে সুলায়মান খান কররানী গৌড় থেকে তান্ডায় রাজধানী স্থানান্তরিত করেছিলেন। পরবর্তীতে বায়েজিদ কররানী ও দাউদ খান কররানীও তান্ডা থেকে শাসন করেন। এসময় তান্ডার টাঁকশাল বজায় ছিল এবং ১৫৭৬ খ্রিষ্টাব্দ (৯৮৪ হিজরি) পর্যন্ত তা বজায় থাকে। পরবর্তীতে মুঘল সেনাপতি মুনিম খান গৌড়ে কেন্দ্র স্থাপন করেছিলেন। তবে মহামারীর কারণে রাজধানী পুনরায় তান্ডায় সরিয়ে নেয়া নিলেও এর গুরুত্ব আগের মত ছিল না। এরপর রাজধানী রাজমহলে স্থানান্তরিত করা হয়।
ইংরেজ বণিক ও ভারতে প্রথম দিককার একজন ইংরেজ পর্যটক রালফ ফিচ তান্ডাকে একটি উন্নয়নশীল শহর বলে বর্ণনা করেছেন।
গঙ্গা নদীর গতিপথ পরিবর্তনের ফলে তান্ডার পতন চলতে থাকে এবং ১৮২৬ সালে তা বন্যায় ধ্বংসপ্রাপ্ত হয়ে নদীতে বিলীন হয়ে যায়।
অনুব্রত বসু
অণুব্রত বসু (জন্ম: ৫ অক্টোবর ১৯৮৯) একজন ভারতীয় বাঙালি অভিনেতা। অঞ্জন দত্ত পরিচালিত চলচ্চিত্র ম্যাডলি বাঙালিতে বেঞ্জির চরিত্রে তার চলচ্চিত্র জীবন শুরু হয়। গান্ডু এবং ছত্রাক নামক চলচ্চিত্রে নগ্ন হয়ে অভিনয় করার জন্য তিনি বিতর্কিত হন।
দ্বিতীয় স্ত্রাতোন সোতের
দ্বিতীয় স্ত্রাতোন সোতের () একজন ইন্দো-গ্রিক রাজা ছিলেন, যিনি আনুমানিক ২৫ খ্রিস্টপূর্বাব্দ হতে ১০ খ্রিস্টপূর্বাব্দ পর্য্যন্ত পূর্ব পাঞ্জাব অঞ্চল শাসন করেন।
দ্বিতীয় স্ত্রাতোন সোতেরের দ্বারা প্রচলিত মুদ্রাগুলির গুণমান খুব একটা ভালো হয় না, অন্যান্য ইন্দো-গ্রিক শাসকদের মুদ্রাগুলির তুলনায় অধিক মাত্রায় ক্ষয়প্রাপ্ত অবস্থায় আবিষ্কৃত হয়ছে। মুদ্রাগুলির এক পিঠে গ্রিক লিপিতে "বাসিলেওস সোতেরোস স্ত্রাতোনোস" এবং অপর পিঠে খরোষ্ঠী লিপিতে "মহারাজস ত্রাতারস স্ত্রাতস" কথাটি উৎকীর্ণ রয়েছে। রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। ব্রোঞ্জ মুদ্রাগুলির এক পিঠে অ্যাপোলোর চিত্র খোদিত রয়েছে। দ্বিতীয় স্ত্রাতোন সোতেরের কিছু রৌপ্য মুদ্রায় তাঁর সঙ্গে অপর এক স্ত্রাতোন ফিলোপাতোর নামধারী রাজন্যের নাম পাওয়া যায়। এই সকল মুদ্রার এক পিঠে গ্রিক লিপিতে "বাসিলেওস সোতেরোস স্ত্রাতোনোস কাই ফিলোপাতোরোস স্ত্রাতোনোস" এবং অপর পিঠে খরোষ্ঠী লিপিতে "মহারাজস ত্রাতারস স্ত্রাতস পোত্রস চস প্রিয়পিতা স্ত্রাতস" কথাটি উৎকীর্ণ রয়েছে। সিনিয়রের মতে স্ত্রাতোন ফিলোপাতোর তাঁর পুত্র ছিলেন।
আবুল কাসেম (সাহিত্যরত্ন)
আবুল কাসেম সাহিত্যরত্ন (১৯০২-১৯৮৭) ছিলেন বাঙালি সাহিত্যিক, সাংবাদিক। এছাড়াও পেশাগত জীবনে তিনি একজন হোমিওপ্যাথি চিকিৎসক ছিলেন। সাহিত্যে অবদানের স্বীকৃতি হিসেবে ১৯৩০ সালে তাকে কলকাতার সারস্বত মহামন্ডল কর্তৃক 'সাহিত্যরত্ন' উপাধি প্রদান করা হয়।
আবুল কাসেম সাহিত্যরত্ন ১৯০২ সালে ব্রিটিশ ভারতের অন্তর্গত অবিভক্ত বাংলার খুলনা জেলার দৌলতপুরে জন্মগ্রহণ করেন।
তিনি কলকাতার হোমিওপ্যাথি কলেজ থেকে ১৯২৯ সালে ডি এইচ এম এবং দুই বছর পর ১৯৩১ সালে এম ডি ডিগ্রি অর্জন করেন।
আবুল কাসেম চিকিৎসা পেশায় থাকলেও সাহিত্য চর্চা শুরু করেন। তিনি সাংবাদিকতায়ও যোগ দেন। কলকাতা থেকে প্রকাশিত মোহাম্মদী, আজাদ, সোলতান ও কৃষক পত্রিকায় তিনি সহকারী সম্পাদকের দায়িত্ব পালন করেছেন। তিনি তৎকালীন ভারতের বিভিন্ন অঞ্চল, মায়ানমার, দূরপ্রাচ্য, মালয়, ইন্দোনেশিয়া, প্রশান্ত মহাসাগরীয় দ্বীপপুঞ্জ, আমেরিকা ও চীন ভ্রমণ করেছেন। তার লেখায় ভ্রমণ থেকে লাভ করা উপাদান ব্যবহৃত হয়েছে। এছাড়া তিনি খুলনা সাহিত্য পরিষদের অন্যতম প্রতিষ্ঠাতা ও সহসভাপতি ছিলেন।
১৯৮৭ সালে আবুল কাসেম সাহিত্যরত্ন মারা যান।
আবুল কাসেম সাহিত্যরত্নের রচনাবলীর মধ্যে রয়েছে:
নওগাঁ-১
নওগাঁ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৬নং আসন।
নওগাঁ-১ আসনটি নওগাঁ জেলার পোরশা উপজেলা, সাপাহার উপজেলা ও নিয়ামতপুর উপজেলা নিয়ে গঠিত।
নওগাঁ-২
নওগাঁ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৭নং আসন।
নওগাঁ-২ আসনটি নওগাঁ জেলার পত্নীতলা উপজেলা ও ধামইরহাট উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শহীদুজ্জামান সরকার বিনা প্রতিদ্বন্দ্বিতায় নির্বাচিত হন।
নওগাঁ-৩
নওগাঁ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৮নং আসন।
নওগাঁ-৩ আসনটি নওগাঁ জেলার বদলগাছী উপজেলা ও মহাদেবপুর উপজেলা নিয়ে গঠিত।
নওগাঁ-৪
নওগাঁ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৪৯নং আসন।
নওগাঁ-৪ আসনটি নওগাঁ জেলার মান্দা উপজেলা নিয়ে গঠিত।